# edukačný plán 2022

Národná športová organizácia:

**SLOVENSKÝ ZVÄZ MODERNÉHO PÄŤBOJA**

# edukačný plán

Úvod – analýza súčasného stavu

Slovenský zväz moderného päťboja (ďalej SZMP) v roku 2021 v oblasti vzdelávania v boji proti dopingu realizoval jednu prednášku pri kontrolnom zraze reprezentačných družstiev ( 3 seniori, 8 juniorov a 6 trénerov), ktorá bola ukončená krátkym, 10 otázok, kontrolným testom účastníkov so zameraním na zakázané látky, liečebné metódy, postupe športovca pri návšteve lekára a postupe športovca a trénera a ich právach pri vykonávaní odberu za účelom testovaní aktualizovaných s platnosťou pre rok 2021. Ďalej pre ostatných členov SZMP a kluby SZMP realizoval vzdelávanie v oblasti boja proti dopingu formou E - learningu na základe informácií o zverejňovaných témach zo strany SADA a zverejňovaním tém a aktuálnych zmenách v antidopingových pravidlách a postupoch na webovom sídle SZMP (spolu zverejnených na webe SZMP za rok 2021 6 tém).

Osobitná pozornosť bola venovaná ďalej zástupcovi pretekárov, ktorý je v kontakte s osobou zodpovednou v SZMP za problematiku boja proti dopingu. Taktiež prebiehala aj konzultačná činnosť so zodpovednou osobou vo zväze, so zameraním hlavne na postupy v prípade liečby s pretekármi a trénermi reprezentácie v problematike prípadného porušovania antidopingových pravidiel.

**Údaje za rok 2021:**

|  |  |
| --- | --- |
| Počet registrovaných klubov: | 7 |
| Počet registrovaných členov zväzu: | **317** |
| * Juniorská reprezentácia | **8** |
| * Seniorská reprezentácia | **3** |
| Počet akreditovaných trénerov: | **12** |
| Akú formu online vzdelávania využívate?  (napr. ADeL, Triagonal SADA, I run clean...) | **E-learning - prednášky, prezentácia informácií na webe SZMP a UIPM** |
| Počet členov, ktorí úspešne absolvovali online vzdelávanie/online test: | **17** |
| Počet členov, ktorí sa zúčastnili prezenčnej prednášky: | **17** |

# akčný plán

|  |  |
| --- | --- |
| **Cieľová skupina** | 1. Všetci členovia zväzu **(317 členov)** majú prístup k informáciám o antidopingu. Pre tento účel na našej webovej stránke (**www.pentathlon.sk**) poskytujeme v spolupráci so SADA všetky dôležité informácie. 2. E-learning - e-learningové vzdelávanie v rámci zväzu bude povinné pre členov reprezentačných družstiev seniorov a juniorov a trénerov. (<https://sada.triagonal.net/online/login/index.php> – SADA poskytuje zdarma) 3. Reprezentácia – juniori/seniori – e-learning sa bude vykonávať formou informácii o dostupnosti nových aktuálnych tém antidopingu cez web stránky SADA, medzináronej únie mderného päťboja (ďalej UIPM) a SZMP. Zo strany zodpovednej osoby a zástupcu pretekárov budú členovia reprezentácie a tréneri oslovovaní formou elektronických dotazníkov a testov a ich pravidelným vyhodnocovaním na reprezentačných tréningových a kontrolných zrazoch. Na reprezentačných zrazoch sa budú formou prednáškových seminárov zabezpečovať informácie o aktuálnych otázkach antidoingu a vyhodnocovať sa bude aj aktuálny stav o informovanosti v oblasti antidopingu. 4. Tréneri reprezentácie a členovia realizačného tímu reprezentačných družstiev sa budú vzdelávať podľa bodu 3. Ostatní tréneri budú informovaní o dostupnosti tém antidopingu na web stránkach SADA, UIPM a SZMP, ako aj ich aktuálnosti. 5. Športové kluby – poskytovanie informácií o problematike antidopingu sa bude realizovať cez web SZMP. |
| **Prednášky SADA** | SZMP v roku 2022 neplánuje realizovať vzdelávanie formou prednášok zabezpečovaných cez SADA cez e-learing, alebo sociálne siete. |
| **Krátkodobý cieľ** | * Vzdelávanie reprezentácie pred medzinárodným podujatím rôznych vekových kategórií a informácia o aktuálnych zmenách * Vzdelávanie v antidopingu pre športových odborníkov formou webu a stretnutiach na domácich podujatiach * Pravidelný kontakt a informovanosť o aktualizácii problematiky antidopingu so zástupcom pretekárov v SZMP a sekretariátom SZMP (zodpovednou osobou za SZMP) |
| **Dlhodobý cieľ** | * E-learningové vzdelávanie – pre členov reprezentácie a realizačných tímov reprezentácie a vyhodnocovanie elektronických kontrolných testov a dotazníkov na zrazoch reprezentácie * Vzdelávanie pre mládež – príručka SADA – distribúcia * Vzdelávanie pre rodičov – príručka SADA – distribúcia * Pravidelná informovanosť členov SZMP cez web SZMP o problematike antidopingu a zverejňovanie aktuálnych zmien a noviniek a informovanie klubov cez ich e-mailový kontakt |
| **Dôležité témy** | **Postupné budovanie vzdelávacieho systému pre jednotlivé vekové kategórie reprezentácie so zameraním na:**   * Fair play, čistý šport * Zakázané látky v športe * Výživové doplnky a riziko dopingu * Priebeh dopingovej kontroly * Lieky a terapeutická výnimka * Antidopingová regulácia |
| **Použité aktivity** | **Používať vzdelávacie materiály z:** (<https://www.antidoping.sk/vzdelavanie/>)  Formy:   * E-learning * Prednášky |
| **Zodpovedná osoba** | Sekretariát SZMP – kontakt: [smpa@pentathlon.sk](mailto:smpa@pentathlon.sk), Dušan Poláček st. |
| **Rozpočet** | Cestovné: 250,00  Stravné: 100,00  Vzdelávací materiál: 200,00  Administratíva: 100,00  **Spolu: 650,00 EUR** |

## vyhodnotenie 2021

V roku 2021 sa vzdelávanie uskutočnilo najmä pri reprezentačnom zraze a to hlavne formou konzultácií a seminára. Súčasne sa vykonal aj krátky test účastníkov zrazu z konzultovaných tém. Zrazu sa zúčastnilo 17 účastníkov, 11 pretekári a 6 tréneri. Vzdelávanie ostatných členov zväzu sa realizovalo najmä formou informácií na web stránke zväzu. Všetkým klubom bol elektronicky zasielaný materiál od SADA, ako vzdelávanie pre mládež a rodičov a ďalšie témy. Za najviac efektívne členovia reprezentácie považovali najmä informácie o postupe pri ošetrovaní a návšteve lekára v prípade, že pripadala v úvahu liečba alergií, alebo závažných respiračných ochorení, hlavne aj informácie o zakázaných liečivách, metódach a postupoch pri takýchto ochoreniach. Ďalej ich zaujímal postup pri prípadnej žiadosti o udelenie terapeutickej výnimky. Tieto témy sa realizovali formou osobných konzultácii so zodpovednou osobou vo zväze, kde obdržali aj písomné materiály k spomínaným témam.

Výrazne pomohli aj aktivity našej medzinárodnej únie UIPM, ktorá svojimi príspevkami na web stránke pravidelne informovala o aktuálnych problémoch v boji proti dopingu, o čo bol záujem hlavne v prípade členov reprezentácie. UIPM inovovala všetky materiály k téme boja proti dopingu pre rok 2021 v oblasti medzinárodných podujatí organizovaných UIPM a olympijských hier, kde poskytla všetkým federáciám materiály od WADA k olympijským hrám 2021 v Tokiu.

Plán predpokladaných tém a vzdelávania sa podarilo naplniť v prípade reprezentácie. Zvýšila sa hlavne disciplína pretekárov a trénerov čo sa týka informovanosti v prípade liečby a liečebných metód, alebo zranenia. U ostatných členov zväzu je zložitejšie situáciu vyhodnotiť, preto že sa nevykonal žiadny test, alebo preverenie vedomosti u týchto členov zväzu a spätná väzba je realizovaná hlavne formou e-mialovej komunikácie.

Zväz plánuje pokračovať vo vzdelávaní a informovanosti svojich členov aj v nadchádzajúcom období preto, že skúsenosti z praxe poukazujú často na skutočnosť, že zo strany, a to najmä rodičov, v prípade ochorení a liečby ich detí si často neuvedomujú fakt, že v športe existujú antidopingové pravidlá a ich porušovanie neospravedlňuje ani momentálny zdravotný stav ich detí. Predovšetkým je to ignorovanie oznamovacej povinnosti pri stanovenej liečbe, ako aj včasné požiadanie o udelenie prípadnej terapeutickej výnimky. Silným faktorom tejto skutočnosti je aj fakt, že rodičia žijú v presvedčení, že ak je poskytnutá liečba lekárom a nebola nevyhnutná z dôvodu záchrany zdravia, alebo života okamžite, tak sa v prípade zakázaných látok nedopúšťajú previnenia a ich konanie je ospravedlniteľné.